LUR kritiseer Manana skerp ná aanranding | Maroela Media
Sizakele Nkosi-Malobane, LUR vir gemeenskapsveiligheid in Gauteng, het haar stem by die menigte ander s'n gevoeg met kritiek op Mduduzi Manana, adjunkminister van hoër onderwys, nadat hy erken het dat hy 'n vrou by Cubana, 'n kuierplek in Fourways, aangerand het.
Ooggetuies het gesê dié aanval op Mandisa Duma het gevolg ná 'n gesprek waarin Manana as "gay" bestempel het. Beeldmateriaal van die aanranding het intussen die ronde gedoen op sosiale media en Manana het 'n verskoning uitgereik.
Fikile Mbalula, minister van polisie, het bevestig 'n saak van aanranding is aanhangig gemaak teen Manana. Vuyo Mhaga, woordvoerder van die minister, het gesê die beweerde aanranding het omstreeks 04:00 in die kuierplek plaasgevind. "Minister Mbalula neem hierdie aantygings baie ernstig op. Die beskerming van vroue en ander kwesbare groepe is 'n nommer een prioriteit vir die polisie," het Mhaga gesê.
Pres. Jacob Zuma het ook sy kommer oor die adjunkminister se gedrag uitgespreek. Susan Shabangu, minister van vroue in die presidensie, het intussen 'n beroep gedoen vir Manana se vervolging.
Nkosi-Malobane het gesê sy is teleurgesteld en gewalg deur Manana se optrede, veral tydens vrouemaand. Manana het in sy verskoning aangedui hy is erg uitgetart. "Niemand het die reg om vroue te mishandel nie, ongeag hul status in die samelewing – selfs al word hulle net in geringe mate uitgetart," het Nkosi-Malobane laat hoor.
Hoekom word by kwaad omdat sy sê hy is gay? Sy eie party steun dan gay regte, gay huwelike ens. en wil nou selfs 'n vakansieoord wat 'n gay paartjie weggewys het, hof toe sleep daaroor.
As hy hom vererg het omdat iemand hom "gay" genoem het kan hy ook daarvoor aangekla word. Dit is seksisties en polities totaal onaanvaarbaar om jou humeur daaroor te verloor. Hy sal aan iets anders moet dink as hy hof toe gaan.
Hoekom is hy nie gearresteer en aangekla van poging tot moord nie? n Ligte tikkie op die vinger en alles is vergete, dis nou te sê as jy donkerder as wit is…..